สวัสดีครับ วันนี้เราจะมาคุยกันเรื่อง กะเทย ต่อนะครับ ถ้าเราจำแนกผู้ชายที่ชอบผู้ชายด้วยกันเนี่ย ออกมาเป็นประเภทต่าง ๆ เนี่ย มันก็จะได้หลายประเภทนะครับ อันแรกก็คือ กะเทย ที่ผมพูดไปในบทที่แล้วนะครับ ก็คือผู้ชายที่มีใจเป็นผู้หญิง แล้วก็แสดงออกเป็นผู้หญิงด้วย จะมีการแต่งเนื้อแต่งตัวเหมือนกับผู้หญิงเลยนะครับ อันที่สองก็คือ เกย์ นะครับ เกย์ คือผู้ชายที่ชอบผู้ชายด้วยกัน แต่ว่าสิ่งที่แตกต่างระหว่าง เกย์ กับ กะเทย ก็คือ เกย์เนี่ย เขาจะไม่แสดงออกเป็นผู้หญิงนะครับ ก็คือเขาจะไม่ตุ้งติ้ง เขาจะไม่รักสวยรักงาม ไม่ใส่ชุดผู้หญิง แต่ว่าเกย์เนี่ย เขาจะไปออกกำลังกายแบบให้กล้ามใหญ่ ๆ ตัวบึก ๆ ใส่ชุดแมน ๆ เท่ ๆ ภาพลักษณ์ทั้งหมดดูเหมือนผู้ชายหมดเลยนะครับ แต่ว่าจะเป็นผู้ชายที่มีความเรียบร้อย มีความสะอาดสะอ้าน แล้วก็เป็นผู้ชายที่ชอบผู้ชายด้วยกันนั่นแหละ เดี๋ยวนี้เราไม่สามารถที่จะแยกแยะให้ออกได้นะครับว่า คนไหนเป็นชายคนไหนเป็นเกย์ เพราะว่า เกย์กับผู้ชายเนี่ย คล้ายกันมากเลย ผู้ชายบางคนก็เป็นคนที่รักการแต่งตัว ชอบความสะอาดสะอ้าน ดูเรียบร้อย แต่พอคนอื่นมองเนี่ย เขาก็จะคิดว่าผู้ชายคนนั้นเป็นเกย์ ซึ่งอาจจะไม่ใช่ก็ได้นะครับ มันก็แล้วแต่ ผู้ชายบางคนดูเป็นแบบเถื่อน ๆ ไว้หนวดไว้เครา แต่งตัวแบบดิบ ๆ แต่ว่าคน ๆ นั้น อาจจะเป็นเกย์ก็ได้นะครับ ดังนั้นเราจึง จะแยกระหว่างชายกับเกย์เนี่ยได้ยาก เกย์บางคนเนี่ย มีแฟนเป็นผู้หญิงนะครับ ซึ่งผู้หญิงคนที่คบด้วยเนี่ย ก็ยังไม่รู้ตัวนะครับ ว่าตัวเองกำลังคบกับเกย์อยู่ แล้วเกย์ก็ไม่ได้บอกนะครับว่าตัวเองเป็นเกย์ เขาก็บอกว่าเขาเป็นผู้ชายนั่นแหละ ก็คือบางครั้งเนี่ย เกย์บางคนเขาไม่ต้องการที่จะเปิดเผยตัวเองว่าตัวเองเป็นเกย์ เขาต้องการที่จะให้พ่อแม่ พี่น้อง ครอบครัว ญาติพี่น้องต่าง ๆ ยอมรับในตัวเขา เพราะว่าถ้าเกิดว่า ญาติพี่น้องรู้ว่าตัวเองเป็นเกย์เนี่ย เขาอาจจะถูกเอาไปพูดลับหลัง เอาไปนินทาก็ได้นะครับ ซึ่งเขาไม่ต้องการที่จะให้ครอบครัวตัวเอง เสื่อมเสียชื่อเสียง เพราะว่าเกย์บางคนเนี่ย รักพ่อแม่มาก กลัวพ่อแม่จะเสียใจ ก็เลยไม่อยากที่จะเปิดเผยตัวเอง ก็เลยยังที่จะคบผู้หญิงเพื่อให้พ่อแม่สบายใจ ในเมืองไทยก็มีคนดังหลายคนนะครับ ที่เป็นเกย์ แต่ว่าในช่วงแรกของชีวิตเนี่ย คบผู้หญิง มีภรรยาแล้ว มีลูกแล้ว แต่ตอนหลังเนี่ย ก็แสดงตนออกมา ว่าตัวเองเป็นเกย์ ดังนั้นเราไม่สามารถที่จะแยกแยะผู้ชายกับเกย์ได้ร้อยเปอร์เซ็นต์ ถ้าเกิดคนที่ปิดบังตัวเองมาก ๆ เนี่ย เราก็ไม่สามารถรู้ได้ว่าเขาเป็นเกย์จริง ๆ เกย์ส่วนใหญ่เนี่ย จะชอบเล่นกล้าม ชอบออกกำลังกาย ซึ่งผู้ชายก็ชอบออกกำลังกายนะครับ แต่ว่าเขาจะเล่นกีฬามากกว่า อาจจะเล่นเทนนิส เล่นฟุตบอลอย่างเงี้ย แต่ถ้าเกิดว่าเป็นเกย์เนี่ย จะชอบเข้าโรงยิม ชอบเข้าฟิตเนส ถ้าเกิดว่าเราลองไปโรงยิมดูเนี่ย เราจะสังเกตเห็นว่ามีเกย์อยู่เยอะพอสมควรเลย ก็คือเกย์เนี่ย จะแต่งตัวแบบรัด ๆ ฟิต ๆ แต่งตัวแบบ ต้องการที่จะโชว์กล้ามเป็นพิเศษ ชอบใส่น้ำหอม ชอบใส่โคโลญจน์ให้มันมีกลิ่นฉุน ๆ หน่อย แล้วก็ผมเผ้าเนี่ย จะเรียบร้อย เนี้ยบเป็นพิเศษ อันนั้นผมเดาได้เลยว่า น่าจะเป็นเกย์ ปกติเนี่ย ผู้ชายส่วนใหญ่จะไม่ค่อย เอ่อ..พิถีพิถันกับตัวเองมากเท่าไหร่ ก็คือจะไม่ค่อยดูแลตัวเองมาก จะปล่อยให้ตัวเองมีกลิ่นเหงื่อบ้าง แล้วก็ไม่ได้เนี้ยบเป็นพิเศษนะครับ เวลาแต่งตัวก็ธรรมดา ๆ ยังไงก็ได้ ไม่ค่อยอะไรมากเท่าไหร่ แต่ถ้าเป็นเกย์เนี่ย จะค่อนข้างดูแลตัวเองเป็นพิเศษ มีความพิถีพิถันกับตัวเองมาก ๆ ไอ้ที่ผมพูดมาเนี่ย มันเป็นเรื่องของเกย์ในเมืองไทยนะครับ แต่ว่าในเมืองนอกเนี่ยผมไม่รู้ เพราะว่าคนเมืองนอกส่วนใหญ่เนี่ย ชอบออกกำลังกายอยู่แล้ว ชอบเข้าฟิตเนส ฝรั่งส่วนใหญ่ก็ชอบเข้าฟิตเนส ดังนั้นจึงดูได้ยากมากว่าอันไหนเกย์ อันไหนเป็นผู้ชาย บางทีเนี่ย เราอาจจะต้องสังเกตหน่อยนะครับ ถ้าเกิดว่าเป็นเกย์เนี่ย เขามักจะชอบมองมาที่ผู้ชาย ก็คือเขาจะโฟกัสไปที่ผู้ชายเป็นส่วนใหญ่ แต่ถ้าเกิดว่าเป็นผู้ชายเนี่ยเขาจะมองหาผู้หญิง